Pura Himeji ora tau kena bebaya saka perang, lan ora tau direbut karo musuh, dadi purané akèh kang isih wutuh. Pamaréntahan Jepang ngukuhaké 8 yasan kaya ta, menara utama, menara cilik, lan "Watari-yagura" kang ana ing jero komplek pura minangka pusaka nagara. Saliyané iku, warna-warna yasan kanthi cacahé 74 yasan ing sajerone pura (27 yasan "Yagura/Watari-yagura", 15 yasan gerbang, 32 yasan témbok) dikukuhaké minangka budaya kang wigati.